Brockhausen

Brockhausen (ka Brockhusen) oli Lübeckist pärit Eestimaa, Kuramaa ning Liivimaa kaupmehe- ja aadlisuguvõsa.
pisi|Brockhausenite suguvõsavapp
Ajalugu
Brockhausenid olid pärit Lübeckist. Mitu suguvõsa haru rändas sealt Läänemereprovintsidesse. Nende kohta on esimesi teateid XVI sajandi algusest, mil Wolmar Brockhusen (suri pärast 1548) oli Tallinna raehärra.Der Adel der russischen Ostseeprovinzen (Estland, Kurland, Livland, Ösel). 2. Teil. Nichtimmatrikulierter Adel. Neustadt an der Aisch: Bauer & Rape, inhaber Gerhard Gessner, 1898 (ümbertrükk 1980), lk 114. Tema järgi on Tallinnas nimetatud Brookusplats, ka Brookusmäe nimi on ilmselt tuletatud sealsete majaomanikkude Brockhusenite perekonnanimestAleksander Kivi, "Mäed ja mäenimelised tänavad Tallinnas". Keel ja Kirjandus, 1964, nr 7, lk 399.

Suguvõsaliin algab 16. sajandil elanud Daniel (ka Tönnies) Brockhuseniga (suri enne 1566). Tema järeltulija Heinrich Reinhold Brockhausen (1622−1685) asus 1637. aastal elama Tallinnasse ja võeti 1650. aastal kodanikuks; tema rajas suguvõsa Tallinna liini. Sellest harust on pärit kaupmees Adam Heinrich Brockhausen (1713−1787), kes valiti 1766. aastal Tallinna raehärraks.Adelheim, Georg. Revaler Ahnentafeln. Tallinn: F. Wassermann, 1935, lk 116-119. See liin on alles tänase päevani, suguvõsa liikmed elavad Saksamaal. Tallinna kaupmehe ja maakleri Adolph Heinrich Brockhauseni (1746−1795) poeg Johann Berend Brockhausen (1787−1836) asus elama Kuressaarde, kus temast sai 2. Gildi kaupmees ja bürgermeister; tema rajatud Kuressaare liin kustus 19. sajandi lõpul. 

16. sajandil elanud Lübecki bürger Daniel Brockhusen rajas teise suguvõsa pealiini, võib-olla oli ta Daniel Brockhuseni (suri enne 1566) pojapoeg. Tema poeg Daniel Brockhusen (1616−?) rändas Lübeckist Kuramaale ja sai Kuramaa liini esiisaks; see haru kustus XVIII sajandi alguses. Tema pojapoeg Gotthard Johann Brockhausen (1660−?) asus elama Riiga, kus oli kaupmees. Viimase noorem poeg, Riia raehärra Georg Gottfried Brockhausen (1701−1752) omandas 1748. aastal Püha Rooma keisrilt aadlitiitli ja ostis järgmisel aastal Dole mõisa; aadliliin kustus tema laste surma järel. Riia liin jätkus tema vanema venna Karl Wilhelm Brockhuseniga (1696−?), kelle pojapoeg Ikšķile-Salaspilsi pastor Christian Wilhelm Brockhusen (1768−1842) tõsteti ordeni kaudu Vene aadlikuks. Tema liin oli veel alles 20. sajandi algul.Rahden, Alex. Fhr. von. Aphorismen zur Genealogie der Familien Brockhusen in Reval, Riga und Kurland. – Jahrbuch für Genealogie, Heraldik und Sphragistik 1899. Mitau: Gedruckt bei J. F. Steffenhagen und Sohn, 1901, lk 195. Aastatel 1805−1877 oli Ikšķile-Salaspilsi pastorikoht nende valduses. Christian Wilhelmi poeg Georg Wilhelm Eduard von Brockhusen (1808−1881) asus elama Tartusse, kus sai Tartu kodanikuks ja tegutses juveliirina. Ta rajas Tartu-Võru liini, mis oli alles veel 20. sajandi alguses.Jahrbuch für Geneologie, Heraldik und Sphragistik 1901. Mitau: Gedruckt bei J. F. Steffenhagen und Sohn, 1902, lk 209. 16. ja 17. sajandi vahetusel Riias elanud Paul Brockhausen kuulus ilmselt samuti sellesse suguvõsasse, ehkki põlvnemisliini ei ole võimalik tõendada. Tema järeltulijate hulgas oli mitu Riia raadi tõusnud isikut. Liin suri välja 1743. aastal.Engelhardt, Ernst Frhr. von. Stammtafel der Familie Brockhausen in Riga. – Jahrbuch für Genealogie, Heraldik und Sphragistik 1901. Mitau: Gedruckt bei J. F. Steffenhagen und Sohn, 1902, lk 211.

Suguvõsa liikmeid
Wolmar Brockhusen (suri pärast 1548), Tallinna rae raehärra
Heinrich von Brockhausen, Paide linnusepealik (1561)Uno Trumm, Rakvere linnus ja maakond Liivi sõja ajal , SA Virumaa Muuseumid, TOIMETISED, 2015 lk 31
Anthony Brockhausen (1580−1628), Kieli raehärra
Paul Brockhausen (1632−1709), Riia raehärra ja bürgermeister
Paul Brockhausen (1662−1717), Riia raehärra, ülemmaafoogtAllgemeines Schriftsteller- und Gelehrtenlexikon der Provinzen Livland, Esthland und Kurland. Hrsg. von Johann Friedrich von Recke, Karl Eduard Napiersky. Bd. 1. Mitau: Steffenhagen und Sohn 1827, lk. 264
Johann Brockhausen (1671−1710), Riia Toomkoguduse diakon ja nädalapastor, Riia Peetri koguduse (arhi)diakonAllgemeines Schriftsteller- und Gelehrtenlexikon der Provinzen Livland, Esthland und Kurland. Hrsg. von Johann Friedrich von Recke, Karl Eduard Napiersky. Bd. 1. Mitau: Steffenhagen und Sohn 1827, lk. 263
Paul Brockhausen (1695−1743), Riia raehärra
Georg Gottfried von Brockhausen (1701−1752), Riia raehärra, mõisaomanik
Adam Heinrich Brockhausen (1713−1787), Tallinna raehärra
Christian Wilhelm von Brockhusen (1768−1842), Straupe pastor-adjunkt, Ikšķile-Salaspilsi pastor, Maa-Riia praostFrobeen, Jakob Gottfried: Rigasche Biographieen nebst einigen Familien-Nachrichten, Bd.: 2, 1830-1855, seite 95-96, 1819. aasta Liivimaa talurahvaseaduste läti keelde tõlkijaLeo Anvelt, Biograafilisi pudemeid G. A. Oldekopi vanaduspäevilt. Keel ja Kirjandus, 1968, nr 5, lk 282, osales 1832. aasta kirikuseaduse väljatöötamises
Johann Berend Brockhausen (1787−1836), pärilik aukodanik, Kuressaare rae bürgermeister, mõisaomanik
Georg Adolf von Brockhusen (1810−1907), Ikšķile-Salaspilsi pastor-adjunkt ning pastor
Johann Georg August Brockhausen (1835−1926), põllumees, Loo mõisa rentnik
Adolph Joachim Carl Brockhausen (1839−1896), veski- ja tehaseomanik, Tallinna esimene börsimaakler
Carl Reinhold Wilhelm von Brockhusen (1841−1883), Ikšķile-Salaspilsi pastor-adjunkt, aktsiisiametnik
Ralf Antony Gert Brockhausen (1898−1945), SS-Standartenführer, NSDAP liige, Saksamaa Riigipäeva liige

Brockhauseni suguvõsa mõisavaldused
pisi|200px|Dole mõisa peahoone. Mõis oli suguvõsa valduses XVIII sajandil
Kuramaa:
Meijas (Maihof, tollal Meyhof) (XVII sajandil)
Liivimaa eesti distrikt:
Võru (Werrohof) (oli 1885, rendivaldus)
Liivimaa läti distrikt:
Dole (Dahlen) (1749−pärast 1755)
Saaremaa:
Arju (Taggafer) (1836−enne 1858, poolmõis), Uuemõisa (Neuenhof) (oli 1850, rendivaldus)

Viited

Kirjandus
Adelheim, Georg. Revaler Ahnentafeln. Tallinn: F. Wassermann, 1935. Lk 116-119.
Der Adel der russischen Ostseeprovinzen (Estland, Kurland, Livland, Ösel). 2. Teil. Nichtimmatrikulierter Adel. Neustadt an der Aisch: Bauer & Rape, inhaber Gerhard Gessner, 1898 (ümbertrükk 1980). Lk 14 .
Engelhardt, Ernst Frhr. von. Stammtafel der Familie Brockhausen in Riga. – Jahrbuch für Genealogie, Heraldik und Sphragistik 1901. Mitau: Gedruckt bei J. F. Steffenhagen und Sohn, 1902. Lk 211.
Jahrbuch für Geneologie, Heraldik und Sphragistik 1901. Mitau: Gedruckt bei J. F. Steffenhagen und Sohn, 1902. Lk 207-210.
Rahden, Alex. Fhr. von. Aphorismen zur Genealogie der Familien Brockhusen in Reval, Riga und Kurland. – Jahrbuch für Genealogie, Heraldik und Sphragistik 1899. Mitau: Gedruckt bei J. F. Steffenhagen und Sohn, 1901. Lk 192-195.

 Välislingid 
Brockhauseni suguvõsa genealoogia

Kategooria:Aadlisuguvõsad
Kategooria:Saksa-Rooma keisririigi aadlisuguvõsad